CELEX: 32021R0771
Language: da
Date: 2021-01-21 00:00:00
Title: Kommissionens delegerede forordning (EU) 2021/771 af 21. januar 2021 om supplerende regler til Europa-Parlamentets og Rådets forordning (EU) 2018/848 ved at fastsætte specifikke kriterier og betingelser for dokumentkontrol inden for rammerne af officiel kontrol i økologisk produktion og officiel kontrol af grupper af erhvervsdrivende (EØS-relevant tekst)

11.5.2021   
               
               
                  DA
               
               
                  Den Europæiske Unions Tidende
               
               
                  L 165/25
               
            
         KOMMISSIONENS DELEGEREDE FORORDNING (EU) 2021/771
         af 21. januar 2021
         om supplerende regler til Europa-Parlamentets og Rådets forordning (EU) 2018/848 ved at fastsætte specifikke kriterier og betingelser for dokumentkontrol inden for rammerne af officiel kontrol i økologisk produktion og officiel kontrol af grupper af erhvervsdrivende
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (1), særlig artikel 38, stk. 8, litra a), nr. i) og nr. ii) og
         ud fra følgende betragtninger:
         
                     (1)
                  
                  
                     Med henblik på at sikre den økologiske produktions integritet er det nødvendigt at fastsætte specifikke kriterier og betingelser for udførelsen af officiel kontrol, der udføres for at sikre sporbarhed i alle faser af produktionen, tilberedningen og distributionen og overholdelse af forordning (EU) 2018/848, især med hensyn til fysiske inspektioner på stedet af de økologiske erhvervsdrivende eller grupper af erhvervsdrivende som omhandlet i artikel 38, stk. 3, i nærværende forordning. Med henblik på at være effektiv bør denne fysiske inspektion på stedet mindst omfatte en sporbarhedskontrol og en massebalancekontrol ved hjælp af dokumentkontrol. Sporbarhedskontrollen har til formål at bekræfte, om de produkter, der er blevet modtaget eller sendt af den erhvervsdrivende eller gruppen af erhvervsdrivende, er økologiske eller er under omlægning. Formålet med massebalancekontrollen er at fastslå balancen mellem den erhvervsdrivendes eller gruppen af erhvervsdrivendes input og output og især sandsynligheden af mængder af økologiske produkter og omlægningsprodukter. De elementer, der skal dækkes af sporbarhedskontrollen og massebalancekontrollen, bør fastsættes.
                  
               
                     (2)
                  
                  
                     Med henblik på officiel kontrol består begrebet gruppe af erhvervsdrivende, jf. artikel 36, stk. 1, i forordning (EU) 2018/848, af en specifik kategori af erhvervsdrivende, der er landbrugere eller erhvervsdrivende, som producerer alger eller akvakulturdyr, og som endvidere kan deltage i forarbejdning, tilberedning eller markedsføring af fødevarer eller foder. Enhver gruppe af erhvervsdrivende skal oprette et system for intern kontrol, der omfatter dokumenterede kontrolaktiviteter. Den kompetente myndighed eller om nødvendigt kontrolmyndigheden eller kontrolorganet bør være behørigt kvalificeret til at vurdere systemet for intern kontrol og udføre fornyede inspektioner på grundlag af en risikobaseret stikprøve af medlemmerne af gruppen af erhvervsdrivende med henblik på at nå frem til en konklusion om gruppens generelle overholdelse. Det er derfor nødvendigt at fastsætte krav for kompetencen for den kompetente myndighed eller om nødvendigt kontrolmyndigheden eller kontrolorganet til at vurdere den specifikke sammensætning af erhvervsdrivende inden for gruppen samt systemet for intern kontrol for en harmoniseret ramme for vurderingen af systemet for intern kontrol og for udvælgelsen af en stikprøve af medlemmer til de fornyede inspektioner.
                  
               
                     (3)
                  
                  
                     Af hensyn til klarheden og retssikkerheden bør nærværende forordning finde anvendelse fra den dag, hvor forordning (EU) 2018/848 finder anvendelse —
                  
               VEDTAGET DENNE FORORDNING:
         
            Artikel 1
            Dokumentkontrol
            
               1.   Den fysiske inspektion på stedet i henhold til artikel 38, stk. 3, i forordning (EU) 2018/848 omfatter en sporbarhedskontrol og en massebalancekontrol af den erhvervsdrivende eller gruppen af erhvervsdrivende, der udføres ved hjælp af dokumentkontrol.
            
            
               2.   Den kompetente myndighed eller om nødvendigt kontrolmyndigheden eller kontrolorganet udfører en sporbarhedskontrol og en massebalancekontrol i overensstemmelse med standardskabelonen som dokumenteret i den skriftlige fortegnelse som omhandlet i artikel 38, stk. 6, i forordning (EU) 2018/848.
            
            
               3.   Med henblik på sporbarhedskontrol og massebalancekontrol baseres udvælgelsen af produkter, produktgrupper og perioden, som skal kontrolleres, på grundlag af en risiko.
            
            
               4.   Sporbarhedskontrollen dækker mindst følgende elementer, der er begrundet ved relevante dokumenter, herunder lageropgørelser og regnskaber:
               
                           a)
                        
                        
                           navn og adresse på leverandøren og — hvis forskellig — på ejeren, sælgeren eller eksportøren af produkterne
                        
                     
                           b)
                        
                        
                           navn og adresse på modtageren og — hvis forskellig — på køberen eller importøren af produkter
                        
                     
                           c)
                        
                        
                           leverandørens certifikatet i overensstemmelse med artikel 35, stk. 6, i forordning (EU) 2018/848
                        
                     
                           d)
                        
                        
                           oplysninger omhandlet i første afsnit i punkt 2.1. i bilag III til forordning (EU) 2018/848
                        
                     
                           e)
                        
                        
                           varepartiets passende identifikation.
                        
                     
            
               5.   Massebalancekontrollen dækker evt. mindst følgende elementer, der er begrundet ved relevante dokumenter, herunder lageropgørelser og regnskaber:
               
                           a)
                        
                        
                           arten og mængden af produkter, som er blevet leveret til enheden, og, hvis det er relevant, af indkøbte materialer og anvendelsen af disse materialer, samt hvis det er relevant, foderblandingens sammensætning
                        
                     
                           b)
                        
                        
                           arten og mængden af de produkter, som opbevares i lokalerne
                        
                     
                           c)
                        
                        
                           arten og mængden af produkter, der har forladt den erhvervsdrivendes eller gruppen af erhvervsdrivendes enhed til modtagerens lokaler eller lagringsfaciliteter
                        
                     
                           d)
                        
                        
                           i tilfælde af erhvervsdrivende, der køber og sælger produktet uden fysisk at behandle produkterne, arten og mængden af produkter, der er blevet købt og solgt, og leverandørerne og hvis forskellig sælgerne eller eksportørerne og køberne og hvis forskellig modtagerne
                        
                     
                           e)
                        
                        
                           udbyttet af de produkter, der er opnået, samlet eller høstet i det foregående år
                        
                     
                           f)
                        
                        
                           det faktiske udbytte af de produkter, der er opnået, samlet eller høstet i det nuværende år
                        
                     
                           g)
                        
                        
                           antal og/eller vægt i tilfælde af husdyrbestand, der er forvaltet i det nuværende år eller tidligere år
                        
                     
                           h)
                        
                        
                           ethvert tab, enhver stigning eller ethvert fald i mængden af produkter i alle faser af produktionen, tilberedningen og distributionen
                        
                     
                           i)
                        
                        
                           økologiske produkter eller omlægningsprodukter, der sælges på markedet som ikkeøkologiske.
                        
                     
         
         
            Artikel 2
            Officiel kontrol af grupper af erhvervsdrivende
            
               1.   For at kunne certificere og verificere gruppen af erhvervsdrivendes overholdelse udpeger den kompetente myndighed eller om nødvendigt kontrolmyndigheden eller kontrolorganet inspektører, der er kompetente til at vurdere systemet for intern kontrol.
            
            
               2.   Med henblik på at evaluere oprettelsen, funktionen og vedligeholdelsen af systemet for intern kontrol af en gruppe erhvervsdrivende fastlægger den kompetente myndighed eller om nødvendigt kontrolmyndigheden eller kontrolorganet mindst, at:
               
                           a)
                        
                        
                           de dokumenterede procedurer for systemet for intern kontrol, som er blevet indført, opfylder kravene i forordning (EU) 2018/848
                        
                     
                           b)
                        
                        
                           listen over medlemmer af gruppen af erhvervsdrivende med de krævede oplysninger for hvert medlem opdateres løbende og bringes i overensstemmelse med certifikatets anvendelsesområde
                        
                     
                           c)
                        
                        
                           alle medlemmer af gruppen af erhvervsdrivende opfylder kriterierne som fastsat i artikel 36, stk. 1, litra a), b) og e), i forordning (EU) 2018/848 i løbet af deres deltagelse i gruppen af erhvervsdrivende
                        
                     
                           d)
                        
                        
                           antallet, undervisningen og kompetencerne for inspektørerne for systemet for intern kontrol er forholdsmæssige og passende, og inspektørerne for systemet for intern kontrol er frie for interessekonflikter
                        
                     
                           e)
                        
                        
                           de interne inspektioner af alle medlemmer af gruppen af erhvervsdrivende og deres aktiviteter og produktionsenheder eller deres lokaler, herunder indkøb og indsamlingssteder, er blevet udført mindst årligt og er dokumenteret
                        
                     
                           f)
                        
                        
                           nye medlemmer eller nye produktionsenheder og eksisterende medlemmers nye aktiviteter, herunder nye indkøb og opsamlingssteder, er blevet accepteret, først efter de er blevet godkendt af chefen for systemet for intern kontrol på grundlag den interne inspektionsrapport i overensstemmelse med de dokumenterede procedurer for systemet for intern kontrol, der er blevet indført
                        
                     
                           g)
                        
                        
                           chefen for systemet for intern kontrol træffer passende foranstaltninger i tilfælde af manglende overholdelse, herunder opfølgning, i overensstemmelse med de dokumenterede procedurer for systemet for intern kontrol, der er blevet indført
                        
                     
                           h)
                        
                        
                           meddelelser fra chefen for systemet for intern kontrol til den kompetente myndighed eller om nødvendigt kontrolmyndigheden eller kontrolorganet er passende og tilstrækkelige
                        
                     
                           i)
                        
                        
                           den interne sporbarhed for alle produkter og medlemmer af gruppen af erhvervsdrivende er sikret ved at anslå mængder og ved at krydstjekke udbyttet hos hvert medlem af gruppen af erhvervsdrivende.
                        
                     
                           j)
                        
                        
                           medlemmerne af gruppen af erhvervsdrivende modtager passende uddannelse om procedurer for systemet for intern kontrol og kravene i forordning (EU) 2018/848.
                        
                     
            
               3.   Den kompetente myndighed eller om nødvendigt kontrolmyndigheden eller kontrolorganet anvender risikovurdering til at udvælge stikprøven af medlemmerne af gruppen af erhvervsdrivende til de fornyede inspektioner i overensstemmelse med artikel 38, stk. 4, litra d), i forordning (EU) 2018/848. På denne måde vil den mindst tage mængden og værdien af produktionen og vurderingen af sandsynligheden for manglende overholdelse af bestemmelserne i forordning (EU) 2018/848 i betragtning. De fornyede inspektioner udføres fysisk på stedet med tilstedeværelse af de udvalgte medlemmer.
            
            
               4.   Den kompetente myndighed eller om nødvendigt kontrolmyndigheden eller kontrolorganet giver en rimelig frist til kontrollen af en gruppe erhvervsdrivende, som står i forhold til gruppen af erhvervsdrivendes type, struktur, størrelse, produkter, aktiviteter og output af økologisk produktion.
            
            
               5.   Den kompetente myndighed eller om nødvendigt kontrolmyndigheden eller kontrolorganet skal gennemføre markbesøg med henblik på at kontrollere kompetence og viden hos inspektører for systemet for intern kontrol.
            
            
               6.   Den kompetente myndighed eller om nødvendigt kontrolmyndigheden eller kontrolorganet vurderer, om der er mangler ved systemet for intern kontrol på grundlag af antallet af manglende overholdelser, som ikke er opdaget af inspektørerne for systemet for intern kontrol, og resultatet af undersøgelsen af årsagen til og arten af den manglende overholdelse.
            
         
         
            Artikel 3
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 150 af 14.6.2018, s. 1.